Sälinkään kartano sijaitsee Mäntsälän Sälinkään kylässä Kilpijärven rannalla. Kartanon historia alkaa vuodesta 1606, kun Ruotsin kuningas Kaarle IX lahjoitti ratsumestari Henrik Wreden leskelle Gertrud von Ungernille tiloja Sälinkään alueelta. Henrik Wrede oli pelastanut Kaarle IX:n hengen 1605 Kirkholman taistelussa, jossa hän itse kaatui. Wrede-suku omisti Sälinkään vuoteen 1730 saakka, jolloin kartano siirtyi avioliiton kautta de la Gardien suvulle.